# Mimi Leder

Miriam "Mimi" Leder (Nova York, 26 de gener de 1952) és una directora i productora de cinema i televisió estatunidenca.
Va ser la primera dona acceptada com a estudiant de direcció de fotografia a l'American Film Institute on es va graduar l'any 1973. És coneguda com a directora de pel·lícules d'acció com Deep Impact i com a productora i directora de sèries de televisió, com ER, The West Wing o Shameless.

## Biografia

Mimi Leder va néixer a Nova York, filla de Paul Leder, un director de cinema independent. Va començar la seva carrera com a script a la sèrie de la NBC Hill Street Blues. Va dirigir i produir el curtmetratge "Short Order Dreams" gràcies al que va aconseguir debutar l'any 1986 com a directora d'un episodi de la coneguda sèrie de la NBC: L.A. Law.
L'any 1994 va ser escollida per a dirigir diferents episodis de la sèrie de televisió ER, un rigorós i popular drama mèdic que va durar 15 temporades i va aconseguir nombrosos premis i nominacions. Leder va guanyar el Primetime Emmy a la millor direcció d'una sèrie dramàtica per l'episodi "Love's Labor Lost" l'any 1995.
Després d'aquest reconeixement, Steven Spielberg va trucar-la per oferir-li la direcció de The Peacemaker, un thriller polític de gran pressupost amb George Clooney i Nicole Kidman que es va estrenar l'any 1997. Amb Dreamworks va dirigir dos films més: el drama de catàstrofes Deep Impact (1998) i Pay It Forward (2000), un drama amb Helen Hunt, Kevin Spacey i Haley Joel Osment.
Leder va retornar a la televisió com a directora i productora executiva, treballant en diversos projectes que han aconseguit reconeixement del públic com les sèries John Doe (2002-2003), Shameless (2011-2015) o The Leftovers (2014-2015).

## Filmografia
### Pel·lícules

| Any | Títol | Notes |
| 1997 | The Peacemaker | |
| 1998 | Deep Impact | |
| 1999 | Sentimental Journey | Curtmetratge |
| 2000 | Pay It Forward | |
| 2009 | The Code | Títol original: Thick as Thieves |
| 2015 | Dirty Rules | Curtmetratge |

### Televisió

| Any | Títol | Acreditada | Notes |
| 1987 | L.A. Law | Directora | 2 episodis |
| 1988 | A year in the life | Directora | 2 episodis |
| 1988 | Crime Story | Directora | 1 episodi |
| 1988 | The Bronx Zoo | Directora | 1 episodi |
| 1988 | Nightingales | Directora | Telefilm |
| 1988 | Midnight Caller | Directora | 1 episodi |
| 1988-1991 | China Beach | Directora / Productora | Directora: 13 episodis Productora: 22 episodis Supervisora de producció: 16 episodis Nominació − Primetime Emmy a la millor sèrie dramàtica (1990, 1991) Nominació − Primetime Emmy al millor director en sèrie dramàtica (1991, 1992) |
| 1989 | Nightingales | Directora | 1 episodi |
| 1990 | Sisters | Directora | Telefilm |
| 1991 | A Little Peace of Heaven | Directora | Telefilm |
| 1992 | Woman With a Past | Directora | Telefilm |
| 1993 | Marcat pel crim | Directora | Telefilm |
| 1993 | Un fill segrestat | Directora | Telefilm |
| 1993 | Rio Shannon | Directora | Telefilm |
| 1993 | House of Secrets | Directora | Telefilm |
| 1994 | Negociants de nens | Directora | Telefilm |
| 1994 | The Innocent | Directora | Telefilm |
| 1994-2009 | ER | Directora / Productora | Productora executiva: 26 Supervisora de producció: 14 Directora: 11 episodis Primetime Emmy al millor director en sèrie dramàtica (1995) Primetime Emmy a la millor sèrie dramàtica (1996) Nominació − Primetime Emmy a la millor sèrie dramàtica (1995) Nominació − Primetime Emmy al millor director en sèrie dramàtica (1996) |
| 2001 | The Beast | Directora / Productora | |
| 2002-2003 | John Doe | Directora / Productora | Directora: 6 episodis Productora executiva: 12 episodis |
| 2005 | Johnny Zero | Directora / Productora | Directora: 4 episodis Productora executiva |
| 2005 | Related | Directora | 1 episodi |
| 2006 | Vanished | Directora / Productora | Directora: 4 episodis Productora executiva: 13 episodis |
| 2006 | The West Wing | Directora | 1 episodi Nominació − Primetime Emmy al millor director en sèrie dramàtica (2006) |
| 2009 | U.S. Attorney | Directora / Productora | Telefilm |
| 2010 | Human Target | Directora | 1 episodi |
| 2010 | The Quinn-tuplets | Directora | Telefilm |
| 2011 | Heavenly | Directora | Telefilm |
| 2011-2015 | Shameless | Directora | 6 episodis |
| 2012 | Luck | Directora | 2 episodis |
| 2012 | Nashville | Directora | 1 episodi |
| 2012-2013 | Smash | Directora | 2 episodis |
| 2013 | Full Circle | Directora | 2 episodis |
| 2014 | Almost Human | Directora | 1 episodi |
| 2014-2015 | The Leftovers | Directora / Productora | Directora: 4 episodis Productora executiva: 10 episodis |

## Referències

* ↑ «Mimi Leder Television Director, Producer». The Paley Center for Media. Arxivat de l'original el 24 de setembre 2015. [Consulta: 5 agost 2015].
* ↑ «Mimi Leder» (en anglès). Turner Classic Movies.
* ↑ «Saying goodbye to 'ER'». The Hollywood Reporter. Arxivat de l'original el 2009-04-05. [Consulta: 14 juny 2022].
* ↑ «Mimi Leder: Television Director, Producer». The Paley Center for Media. Arxivat de l'original el 2015-09-24. [Consulta: 5 agost 2015].

## Enllaços externs

* Mimi Leder a FilmAffinity